**NAVODILA DIJAKOM ZA PRAKTIČNO USPOSABLJANJE Z DELOM V VRTCIH**

Na praktičnem usposabljanju (PU) dijaki z **aktivnim vključevanjem** v neposredni delovni proces vrtca spoznajo organizacijo dela v vrtcu in vlogo udeležencev v tem procesu in se praktično usposabljajo za opravljanje nalog pomočnika vzgojitelja. Ob teh izkušnjah pa naj vam PUD omogoči tudi presojo o pravilnosti poklicne odločitve.

**Obveznosti dijakov so:**

* **aktivno vključevanje v neposredni delovni proces,** ob čemer spoznavajo življenje in delo v vrtcu, organizacijo dela in vlogo udeležencev v tem procesu, otroke, dela in naloge, pomočnika vzgojitelja in vzgojitelja predšolskih otrok ter starše, organiziranost vrtcev, delitev dela v njem ter različne dejavnosti, ki potekajo v vrtcu;
* **vestno in odgovorno opravljati dela in naloge** vvrtcu ter sodelovati pri vseh aktivnostih, tudi pri delu s starši;
* **upoštevati in spoštovati dnevno rutino,** hišni red in druge z zakonom predpisane dokumente o delovni disciplini in varstvu pri delu (s temi dokumenti dijake seznani pedagoški vodja v vrtcu);
* **upoštevati kurikulum za vrtce – redno ga tudi nosite s seboj v vrtec (!);**
* **izpolnjevati vse obveznosti, ki so določene s splošnimi akti šole in vrtca** (v času praktičnega usposabljanja so disciplinsko in odškodninsko odgovorni);
* **oblačenje in obuvanje v skladu z zahtevami**, določenimi v dokumentih vrtca;
* **na pedagoško delo se lahko tudi pisno pripravljajo,** in sicer po navodilih, ki so jih dobili v šoli in navodilih, ki jim jih posreduje mentorica v vrtcu;
* biti **vljudni in spoštljivi do vseh** ljudi v vrtcu; s svojim vedenjem in ravnanjem predstavljajo identifikacijski vzor za otroke in hkrati predstavljajo našo šolo, zato pričakujemo primerno vedenje (pozdrav ob vstopu v igralnico, predstavijo se otrokom, vzgojiteljem, staršem …)
* imeti **izključen zvok prenosnega telefona;**
* imeti **urejeno svojo garderobo;**
* **točno in redno prihajati v vrtec;**
* **ne smejo žvečiti žvečilnih gumijev;**
* v primeru bolezni v vrtec **sporočiti svojo odsotnost;**
* v skladu s predpisi o varstvu osebnih podatkov **varuje osebne podatke zaposlenih, strank** in drugih oseb, s katerimi se seznani pri svojem delu (npr. **otrok**!).

**Na praktičnem usposabljanju z delom naj dijaki:**

* poskušajo zaznati potek celotnega dela, ne samo posameznih delčkov,
* posvečajo pozornost vsem otrokom oz. celotnemu delu v skupini otrok in ne samo enemu ali nekaterim otrokom,
* pridobijo čim več informacij (sprašujejo, se pogovarjajo z vzgojiteljico in pomočnico) o vrtcu, dejavnostih, projektih, poteku dela, otrocih, o posebnostih skupine, nadarjenih otrocih in otrocih s posebnimi potrebami ter metodah in načinih dela v skupini.

**Dijaki vodijo o svojem delu dnevnik:**

* dnevnik **pišete sproti** (po vsakem obisku vrtca)
* dnevnik **oddate mentorju/-ici v pregled najpozneje do naslednjega obiska vrtca** (dogovor z mentorjem/-ico)
* dnevnik **oddate v spletno učilnico organizatorke PUD,** prvič v času od **5. do 7. oktobra** 2020**,** drugič v času **od 30. novembra do 3. decembra** 2020, tretjič pa **od 29. marca do 1. aprila** 2021**.** Pozor, rok za oddajo je omejen. Nujno se ga držite.
* Dnevnik oddate v eni **wordovi datoteki in v pdf-ju.**
* Spletna učilnica sprejme datoteke samo do velikosti **20 MB,** zato boste morda morali v wordovi datoteki zmanjšati **resolucijo** fotografij.
* V tem tednu oddaje dnevnika morate nujno oddati tudi podpisano in žigosano **izjavo mentorice, da je vaš dnevnik pregledala**. Dnevnik mora mentorica nujno pregledati (razen zapisa za 2. oktober), saj ga sicer ne morete oddati. Če ga oddate brez predhodnega pregleda in odobritve mentorice, lahko kršite delovno zakonodajo, za kar ste kazensko in odškodninsko odgovorni.

**Odsotnost dijakov:**

* Dijaki so **dolžni seznaniti mentorico z odsotnostjo vnaprej**, če imajo določene obveznosti (specialistične preglede, tekmovanja …). Če so odsotni, v dnevnik zabeležijo datum, vzrok odsotnosti in priložijo **zdravniško opravičilo** ali opravičilo kluba zaradi tekmovanj ali nastopov ter zapišejo datum nadomeščanja. Vsako odsotnost morajo nadomeščati. Nadomeščanje lahko poteka med počitnicami.
* Če bodo imeli dijaki v času praktičnega usposabljanja obveznosti na šoli (npr. nastop s pevskim zborom in podobno), bodo o tem pravočasno obvestili vrtec. Dijaku se za ta dan prizna opravljeno PUD, dijak pa v dnevnik zapiše svojo dejavnost za ta dan (poročilo).
* Dijaki PUD lahko delno opravljajo tudi med počitnicami (nadomeščanje opravičene odsotnosti).

**Ocenjevanje**

Praktično usposabljanje se ocenjuje z oceno: **opravil** ali **ni opravil**. Ni opravil je negativna ocena.

Kandidat ima opravljeno PUD, če je:

* Opravil **95% ur** obveznega PUD v vrtcu,
* oddal **dnevnik** na šoli,
* je mentor podal ob koncu PUD **evidenco prisotnosti in oceno** praktičnega usposabljanja praktikanta.

**Izpitni nastopi**

Kandidat mora v okviru PUD opraviti tudi tri izpitne nastope. Izpitni nastopi so sestavni del 4. predmeta poklicne mature – izpitni nastop in zagovor. Izpitne nastope opravljate od 15. januarja do konca aprila 2021.

**V vrtec prinesite (!!!):**

- Obrazec o seznanjenosti z varstvom pri delu.

**Prvi dan PUD se ob prihodu (ob 8. uri) najavite ravnateljici vrtca oz. vodji enote.**

**Trajanje PUD:**

PUD poteka 7 ur v vrtcu, 1 ura pa je namenjena pisanju dnevnika.

Začetek PUD v vrtcih bo 11. 9. 2020, konec pa 7. 5. 2021.

|  |  |  |  |
| --- | --- | --- | --- |
| 4. 9. 2020 | Navodila za PUD | 4. ABCD | ŠOLA |
| od 11. 9. 2020 do 7. 5. 2021 | PUD v vrtcih ob 8. uri (vsak petek po 7 ur v vrtcu + 1 ura za pisanje dnevnika). Skupaj 29 dni. | 4. ABCD | VRTCI |
| 17. oktober 2020 (sobota) | JESENSKO RAJANJE (???) | 4. ABCD | ŠOLA |
| 7., 14., 21. november 2020 (sobote) | ŠKUC – predstave in delavnice za otroke, TJO delavnicePo ena predstava z delavnicami na eno soboto. | 4. ABCD | ŠKUC |
| december 2020 | Novoletne predstave ob obdaritvi socialno ogroženih otrok (RKS)  | 4. ABCD | ŠOLA, … |
| Poljuben datum | Udeležba na sestanku s starši (lahko tudi prek videokonference, na izobraževanju v sklopu vrtca ali na drugi dejavnosti v sklopu vrtca – tečaji …) | 4. ABCD | VRTCI, DRUGE LOKACIJE |

**Skladno s šolskimi obveznostmi in šolskim koledarjem bodo dijaki odsotni na praktičnem usposabljanju v času praznikov in počitnic.**

|  |  |
| --- | --- |
| Jesenske počitnice | 26. do 30. oktobra 2020 |
| Novoletne počitnice | od 25. decembra 2020 do 1. januarja 2021 |
| Informativni dan | 12. februarja 2021 |
| Zimske počitnice | od 22. do 26. februarja 2021 |
| Prvomajske počitnice | Od 26 do 30. aprila 2021 |

**Dneve odsotnosti lahko dijaki nadomeščajo med počitnicami.**

Želim vam, da vam bo praktično usposabljanje v veselje in zadovoljstvo!

Organizatorica PUD:

Mojca Zupan

e-naslov: mojca.zupan@svsgugl.si